CELEX: 62019TN0272
Language: fi
Date: 2019-04-25 00:00:00
Title: asia T-272/19: Kanne 25.4.2019 — TO v. EUH

24.6.2019   
            
            
               FI
            
            
               Euroopan unionin virallinen lehti
            
            
               C 213/67
            
         
      Kanne 25.4.2019 — TO v. EUH
      (asia T-272/19)
      (2019/C 213/65)
      Oikeudenkäyntikieli: ranska
      
         Asianosaiset
      
      
         Kantaja: TO (edustaja: asianajaja G. Generet)
      
         Vastaaja: Euroopan ulkosuhdehallinto (EUH)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan EUH:n työsopimusten tekemiseen toimivaltaisen viranomaisen 15.6.2018 tekemän päätöksen, jossa katsotaan, että kantaja ei täytä kaikkia muuhun henkilöstöön sovellettavien palvelussuhteen ehtojen 82 artiklassa säädettyjä palvelukseen ottamien edellytyksiä ja ettei häntä voida ottaa EUH:n palvelukseen muuhun henkilöstöön sovellettavien palvelussuhteen ehtojen 3 b artiklassa tarkoitettuna sopimussuhteisena toimihenkilönä
               
            
                  —
               
               
                  kumoamaan EUH:n työsopimusten tekemiseen toimivaltaisen viranomaisen 14.1.2019 tekemän päätöksen, jolla hylätään kantajan 14.9.2018 tekemä valitus
               
            
                  —
               
               
                  velvoittamaan EUH:n maksamaan kantajalle korvauksen, jonka määräksi on arvioitu 36 992,52 euroa, joka vastaa AC FG II –työsopimuksen tehneen työntekijän 1.11.2017 alkaen voimassa olleen palkkataulukon mukaisia yhden vuoden palkkoja, sillä varauksella, että tätä vaatimusta täsmennetään menettelyn aikana
               
            
                  —
               
               
                  aikomaan velvoittamaan EUH:n laskemaan, kuinka paljon kantaja menetti eläkeoikeuksia sen seurauksena, kun hänet jätettiin ottamatta palvelukseen
               
            
                  —
               
               
                  velvoittamaan EUH:n maksamaan kantajalle 15 000 euroa korvauksena henkisestä kärsimyksestä, joka aiheutui hänen ihmisarvonsa ja ammatillisen maineensa loukkaamisesta
               
            
                  —
               
               
                  velvoittamaan EUH:n maksamaan kantajalle 15 000 euroa korvauksena henkisestä kärsimyksestä, joka aiheutui hänen terveytensä ja henkilökohtaisen tasapainonsa heikkenemisestä
               
            
                  —
               
               
                  velvoittamaan EUH:n maksamaan kantajalle 15 000 euroa korvauksena henkisestä kärsimyksestä, joka aiheutui siitä, että EUH rikkoi yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta annettua asetusta 45/2001
               
            
                  —
               
               
                  velvoittamaan EUH:n maksamaan kantajalle 10 000 euroa korvauksena henkisestä kärsimyksestä, joka aiheutui potilastietojen salassapitovelvollisuuden ja kantajan potilastietoihin kuuluvien henkilötietojen luottamuksellisuuden laiminlyönnistä
               
            
                  —
               
               
                  velvoittamaan EUH:n maksamaan kantajalle 15 000 euroa korvauksena henkisestä kärsimyksestä, joka aiheutui kantajan häpäisemisestä ja/tai herjaamisesta
               
            
                  —
               
               
                  velvoittamaan EUH:n vastaamaan oikeudenkäyntikuluista kokonaisuudessaan.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu Euroopan unionin virkamiehiin sovellettavien henkilöstösääntöjen 33 artiklan toisen alakohdan ja Euroopan unionin muuhun henkilöstöön sovellettavien palvelussuhteen ehtojen 82 ja 83 artiklan rikkomiseen, suhteellisuusperiaatteen ja kontradiktorisen periaatteen loukkaamiseen, hyvää hallintoa ja huolenpitoa koskevan oikeuden loukkaamiseen, syrjintäkiellon periaatteen sekä puolueetonta ja kohtuullista kohtelua koskevan oikeuden loukkaamiseen ja työpaikkakiusaamista koskevan kiellon vastaiseen menettelyyn.
               
            
                  2)
               
               
                  Toinen kanneperuste, joka perustuu yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18.12.2000 annetun Euroopan parlamentin ja neuvoston asetuksen (EY) N:o 45/2001 (EUVL 2001, L 8, s. 1) ja Euroopan unionin perusoikeuskirjan 8 artiklan rikkomiseen.